OpenLLM-France/wikimedia huggingface dataset:
# Carhaix-Plouguer

Carhaix-Plouguer (en bretó Karaez-Plougêr) és un municipi francès, situat a la regió de Bretanya, al departament de Finisterre. L'any 2006 tenia 7.676 habitants. El 27 de setembre de 2004 el consell municipal va aprovar la carta Ya d'ar brezhoneg. A l'inici del curs 2007 el 24,2% dels alumnes del municipi eren matriculats a la primària bilingüe. Plouguer es va unir amb Carhaix el 1956. Carhaix fou l'antiga Vorgium capital dels osismes.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 574 | 2 660 | 2 485 | 2 532 | 2 995 | 2 934 | 2 981 | 3 160 | 3 112 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 265 | 3 135 | 3 292 | 3 399 | 3 505 | 3 845 | 3 790 | 4 086 | 4 119 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 419 | 4 680 | 4 732 | 5 237 | 5 548 | 5 686 | 5 734 | 5 804 | 5 420 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 6 065 | 7 049 | 8 210 | 8 591 | 8 198 | 7 648 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-1995 | Jean-Pierre Jeudy | PCF, |
| 1995-2001 | André Le Roux | |
| 2001- | Christian Troadec | Divers gauche |

## Personatges il·lustres

* Vefa de Bellaing, intel·lectual bretona.

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
* ↑ Carhaix-Plouguer sur le site de l'Insee
# Sant Maurici

«Sant Maurici» té aquests significats:
* Sant Maurici d'Agaunum, sant cristià martiritzat al segle III
* Orde de Sant Maurici i Sant Llàtzer, orde de cavalleria atorgat per la casa de Savoia i després pel Rei d'Itàlia
* Toponímia:
** Sant Maurici (Caldes de Malavella), muntanya al municipi de Caldes de Malavella (la Selva)
** Sant Maurici d'Espot, ermita al poble d'Espot (Pallars Sobirà)
** Sant Maurici de l'Estapèl, municipi francès al departament d'Òlt i Garona (regió d'Aquitània)
** Sant Maurici-en-Gaudemar municipi francès al departament dels Alts Alps (regió de Provença)
** Sant Maurici de La Quar
** Sant Maurici de Sant Mori
** Sant Maurici de Sautó, església parroquial que aquesta encapçala al municipi nord-català de Sautó (Alt Conflent)
** Central hidroelèctrica de Sant Maurici, central hidroelèctrica a la vall del riu Escrita al municipi d'Espot
** Presa de Sant Maurici, presa que converteix l'Estany de Sant Maurici en un embassament del riu Escrita (conca de la Noguera Pallaresa), al municipi d'Espot
** Estany de Sant Maurici, llac i embassament del riu Escrita a Espot, dins del Parc Nacional d'Aigüestortes i Estany de Sant Maurici
** Parc Nacional d'Aigüestortes i Estany de Sant Maurici, parc natural dels Pirineus a la província de Lleida
** Refugi de Sant Maurici, refugi de muntanya al municipi d'Espot (Pallars Sobirà)
# Capella de la Verge Pelegrina

La Capella de la Verge Pelegrina (en gallec: Capela da Virxe Peregrina) és un temple religiós situat a la ciutat de Pontevedra, a Galícia. Es troba en el Camí de Sant Jaume portuguès i està declarada bé d'interès cultural.
Es va començar a construir el 1778 i està dedicada a la Verge que, segons la tradició, guiava els pelegrins des de Baiona fins a Santiago de Compostel·la.

## Descripció

Té planta en forma de vieira, símbol dels pelegrins, amb final en creu. És d'estil barroc tardà amb formes neoclàssiques, així com el seu retaule major, del 1789. La imatge central de la patrona és del segle xix. La façana, amb tres fornícules amb les figures de Sant Roc, Sant Jaume i Santa Maria, té dues torres i una al·legoria de la fe.
A l'entrada hi ha una petxina, que servia de pila d'aigua beneïda, portada pel mariner Casto Méndez Núñez de l'oceà Pacífic. El rellotge de la torre es va instal·lar el 1896, procedent de l'Hospital de San Xoán de Deus. El terra de marbre es va col·locar el 1964, per una donació de Manuel Durán.
Al seu atri hi ha una font amb una estàtua de Teucre.

## Galeria d'imatges

* Part posterior
* Il·luminació nocturna
* Figura de la fe, entre les dues torres

## Enllaços externs

* Informació a la pàgina de Turisme de Galícia
# Esquerra Sueca

Esquerra Sueca (suec Svensk vänster, finès Ruotsalainen Vasemmisto) fou un partit polític dels suecs de Finlàndia, fundat el 1919 pel professor Georg von Wendtin de Vaasa, Georg Schaum d'Uusimaa i Maximilian Sergelius. Es va mantenir actiu vers la dècada del 1940.
Ideològicament, el partit preferia un règim republicà per a Finlàndia en comptes d'una monarquia, cosa que els diferenciava del més conservador Partit Popular Suec, i el seu referent a nivell finlandès era el Partit Nacional Progressista. A les eleccions parlamentàries finlandeses de 1945 va obtenir 8.192 vots (0,48%) i un escó.
# Carles Buxadé i Ribot

Carles Buxadé i Ribot (Barcelona, 1942) és un arquitecte català. Format a l'Escola Tècnica Superior d'Arquitectura de Barcelona, on és catedràtic d'Estructures des de 1970, treballa associat amb Joan Margarit i Consarnau. Obra conjunta seva són el Mercat de Vitòria (1977), la rehabilitació de la Fàbrica Aymerich de Terrassa com Museu de la Ciència i de la Tècnica de Catalunya, la reforma del Monument a Colom (1982-1984) i de l'Estadi i Anella Olímpica de Montjuïc (1989). Forma part de l'equip que dirigeix les obres de la Sagrada Família. Va treballar a les obres de reestructuració degudes a l'esfondrament per les obres del metro al barri del Carmel (Barcelona), així com en la rehabilitació de pisos aluminòsics del Turó de la Peira. Acadèmic numerari de la Reial Acadèmia de Ciències i Arts de Barcelona (2003).

## Referències

* 1 2 3 «Carles Buxadé i Ribot». Gran Enciclopèdia Catalana. Barcelona: Grup Enciclopèdia Catalana.
* ↑ «Excm. Sr. Carles BUXADÉ I RIBOT». Reial Acadèmia de Ciències i Arts de Barcelona. Arxivat de l'original el 31 de desembre 2014. [Consulta: 31 desembre 2014].
# Scinax funereus

Scinax funereus és una espècie de granota que es troba al Brasil, l'Equador, Perú i, possiblement també, a Bolívia.

## Referències

* Fordham et al (2006). Scinax funereus. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Sant Roc de Cabassers

Sant Roc de Cabassers és una ermita del municipi de Cabassers (Priorat) protegida com a bé cultural d'interès local.

## Descripció

És una petita construcció sota una balma, de planta rectangular, amb un absis quadrat, separat de la nau per un petit arc triomfal sostingut per dues mitges columnes. La volta és de creueria. A cada costat de la nau hi ha una capelleta, una de les quals és buida i l'altre amb una imatge. A cada costat de les columnes s'obre una porta que mena una a la sagristia (sota la roca) i l'altra a restes de l'ermitori. El terra és enrajolat i les parets enguixades i pintades. La façana, reconstruïda en part, presenta una porta principal en arc de mig punt i de maó, dues finestres i una porta auxiliar que mena a la sagristia. Un campanar d'espadanya, separat de l'ermita s'alça sobre un bloc de conglomerat proper.

## Història

La construcció sembla datar del 1594, data que figura al portal. Hi havia hagut la casa de l'ermità i un petit hort. L'ermita tenia també un porxo, desaparegut en el curs d'unes obres fetes a finals del segle xx. Fins al 1872 hi residí l'ermità, data en la qual passà a viure al poble. Havia tingut un altar de fusta amb un petit retaule i les imatges de Sant Roc i de Sant Sebastià, tot desaparegut durant la Guerra Civil.

## Referències

* 1 2 «Sant Roc de Cabacés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 desembre 2015].

## Enllaços externs

* «Sant Roc de Cabacés». Mapa de recursos culturals. Diputació de Tarragona.
# Scutiger nyingchiensis

Scutiger nyingchiensis és una espècie d'amfibi de la família Megophryidae que viu a Àsia. Aquesta espècie es registra als comptats de Linzhi, Bomi i Yadong, Xizang Zizhiqu, Xina i des del nord-est del Pakistan, Nepal oriental i el nord-oest de l'Índia. Probablement es troba més àmpliament que els registres actuals, especialment a les zones entre els llocs coneguts. Està present en altituds entre 3.000 i 5.000 m snm. És una espècie alpina associada a corrents en hàbitats humits, boscos i pastures a les zones muntanyoses. Es reprodueix en rierols de baix gradient i piscines, que pon els ous sota troncs caiguts o sota les pedres. Els capgrossos passen l'hivern. Les principals amenaces per a aquesta espècie són el desviament d'aigua dels rierols de cultiu per a ús agrícola (reg), i la contaminació de l'aigua per l'ús d'agroquímics.

## Referències

* ↑ Fei Liang; Michael Wai Neng Lau; Sushil Dutta; Annemarie Ohler; Tej Kumar Shrestha. Scutiger nyingchiensis. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Erik Blomster

Erik Blomster (Seinäjoki, 8 de març de 1928 - 10 de gener de 1996) fou un atleta finlandès, ja retirat, especialista en els 3.000 metres obstacles, que va competir durant la dècada de 1950.
En el seu palmarès destaca una medalla de bronze en la prova dels 3.000 metres obstacles del Campionat d'Europa d'atletisme de 1950, rere Jindřich Roudný i Petar Šegedin. Es proclamà dues vegades nacional de cros, el 1950 i 1952.

## Millors marques

* 5.000 metres. 14' 35.6" (1950)
* 3.000 metres obstacles. 9' 04.2" (1953)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ Berlin 2018 Statistics Handbook European Athletics, pàg. 133
* ↑ «National Crosscountry Champions for Finland». [Consulta: 26 maig 2020].
* ↑ «Track and Field Statistics». [Consulta: 26 maig 2020].
# Estafadors

Estafadors (títol original: The Prime Gig) és una pel·lícula estatunidenca dirigida per Gregory Mosher, estrenada el 2001. Ha estat doblada al català.

## Argument

Pendleton "Penny" Wise és un estafador que es guanya la vida estafant la gent per telèfon, prometent-los viatges organitzats per agències fantasmes. Tenint una necessitat urgent de diners, comença a treballar per a Kelly Grant, un home de negocis misteriós i de tèrboles motivacions. Quan Pendleton comença una relació amb Caitlin, l'amant de Grant, deixa de costat el seu seny i entra en un joc del qual podria sortir perdent.

## Repartiment

* Vince Vaughn: Pendleton Wise
* Julia Ormond: Caitlin Carlson
* Ed Harris: Kelly Grant
* Rory Cochrane: Joel
* Wallace Shawn: Gene
* Stephen Tobolowsky: Mick
* JJ Johnston: Lloyd
* Tom Wright: Marvin Sanders
* Romany Malco: Zeke

## Referències

* ↑ «Estafadors». esadir.cat.
* ↑ «The Prime Gig» (en anglès). [Consulta: 17 abril 2018].
# Sebastian Kehl

Sebastian Kehl (13 de febrer de 1980) és un futbolista alemany que actualment juga de centrecampista defensiu pel Borussia Dortmund. És esquerrà i ha jugat de vegades de lateral esquerre.

## Enllaços externs

* Pàgina web personal (alemany)
* Estadístiques de carrera a Fussballdaten.de (alemany)
# Toute une vie

Toute une vie és una pel·lícula francesa dirigida per Claude Lelouch, estrenada el 1974.

## Argument

Una visió per tres quarts de segle per tal de comprendre un enamorament sobtat. La vida de Sarah, nascuda de pares supervivents de la segona guerra mundial. Paral·lelament, la vida de Simon, fill de París. Després de molt de recorregut, els seus destins es troben en un vol a Nova York.
El cor de la pel·lícula és el road movie del pare (Charles Denner) i de la seva filla (Marthe Keller) mentre Simon (André Dussollier) és metamorfosat des d'un petit maquinador en un home de creació.

## Repartiment

* Marthe Keller: Sarah / la seva mare / la seva àvia
* André Dussollier: Simon
* Charles Denner: el pare de Sarah / l'avi de Sarah
* Carla Gravina: l'amiga italiana de Sarah
* Charles Gérard: l'amic de Simon
* Gilbert Bécaud: ell mateix
* Sam Letrone: el propietari del restaurant
* Judith Magre: l'elegant 1900
* André Falcon: l'advocat
* Nathalie Courval: la dona de l'advocat
* Annie Kerani: la dona de Simon
* Daniel Boulanger: el general
* Jacques Villeret: l'espectador
* Gabriele Tinti: el marit "provisional" de Sarah
* Alain Basnier
* Colette Baudot
* Jean Franval
* Gunilla Friden
* Pierre Fuger
* Marie-Pierre de Gérando
* Angelo Infanti

## Al voltant de la pel·lícula

* El rodatge s'ha desenvolupat a Jerusalem (Israel), a Nova York (Estats Units) i a Turquia.
* La pel·lícula va ser projectada fora de competició, en el Festival de Canes de 1974.
* Élie Chouraqui, que era ajudant del director a la pel·lícula, va interpretar igualment el paper d'un sindicalista enamorat.
* Jacques Villeret fa una petita aparició durant la pel·lícula.

## Nominacions

* Oscar al millor guió original 1976.
* Globus d'Or a la millor pel·lícula estrangera 1976.
# Dědův odkaz

Dědův odkaz (txec), literalment en català «El llegat de l'avi», op. 57, és una òpera en tres actes composta el 1923 per Vítězslav Novák sobre un llibret en txec d'Antonin Klášterský, basat en Dědův odkaz d'Adolf Heyduk. Es va estrenar el 16 de gener de 1926 al Teatre Nacional de Brno.

## Referències

* ↑ «Dades de l'òpera» (en alemany). Operone. [Consulta: 2 juny 2018].
# Killian Scott

Cillian Murphy, més conegut com a Killian Scott (Kilmallock, 6 de juliol de 1985) és un actor irlandès. De nen es va traslladar amb els seus pares a Sandymount, Dublín. Va estudiar anglès i filosofia a la University College Dublin abans de traslladar-se a Londres per estudiar al Drama Center. És més conegut pel seu paper de Tommy en la sèrie RTÉ One Love / Hate. Scott és el germà menor del polític de Fine Gael, Eoghan Murphy, i el dramaturg Colin Murphy.
També és conegut pel seu paper, més recent, de protagonista principal a la sèrie Damnation, estrenada el 17 de novembre de 2017, amb el seu personatge anomenat Seth Davenport.

## Filmografia

Pel·lícules
| Any | Títol | Personatge |
| 2007 | Creatures of Knowledge | Matt |
| 2008 | Christian Blake | Guard 2 |
| 2009 | The Rise of the Bricks | Luke |
| 2012 | The Tragedy of Macbeth | Banquo |
| 2013 | The Rafters | Jonathan |
| 2013 | Good Vibrations | Ronnie Matthews |
| 2013 | Black Ice | Jimmy Devlin |
| 2014 | Calvary | Milo Herlihy |
| 2014 | '71 | James Quinn |
| 2014 | Get Up and Go | Coilin |
| 2015 | Traders | Harry Fox |
| 2016 | Trespass Against Us | Kenny |
| 2018 | The Commuter | Dylan |
Televisió
| Any | Títol | Personatge |
| 2010–14 | Love/Hate | Tommy Daly |
| 2010 | Single-Handed | James Kerrigan |
| 2011–13 | Jack Taylor | Cody Farraher |
| 2014 | Call the Midwife | Declan Doyle |
| 2014 | Siblings | Bryn |
| 2016 | Ripper Street | Asst. Commissioner Augustus Dove |
| 2017 | Strike | D.I. Eric Wardle |
| 2017 | Damnation | Seth Davenport |

## Referències

* ↑ «My Dublin 4 accent had to go, says Love/Hate star Killian - Herald.ie» (en anglès). Herald.ie.
* ↑ «Sex, politics, drama, law - all in the family - Independent.ie» (en anglès). Independent.ie.
# A ol Franzesch Olivee

A ol Franzesch Olivee par numerada dit a ol Colombee al cerca de tornà in grazia ai Lustrissim Scior Patron e ja prega de caritaa e misericordia, o simplement A ol Franzesch Olive, és un llibre en llombard publicat a Còm el 21 d'agost de 1806. És el primer llibre en dialecte comasco.
Tot i que el llibre és anònim, puix no s'ha firmat, es creu que un jesuïta de Còm anomenat Giuli Zeser Gatton podria ser-ne l'autor.
A ol Franzesch Olivee es trobava a la biblioteca personal de Louis Bonaparte, tal com s'indica al catàleg de la col·lecció.

## Bibliografia

* Anònim. A ol Franzesch Olivee par numerada dit a ol Colombee al cerca de tornà in grazia ai Lustrissim Scior Patron e ja prega de caritaa e misericordia (en llombard).

## Referències

* ↑ Anònim, 1
* ↑ Collins, Victor. Attempt at a catalogue of the library of the late Prince Louis-Lucien Bonaparte (en anglès). Dalcassian Publishing Company, 1894.
# Rafinesquia

Rafinesquia és un gènere de plantes amb flors de la família Asteràcia.

## Particularitats

El nom del gènere és en honor del Constantine Samuel Rafinesque i va ser Thomas Nuttall qui li va dedicar.
És un gènere originari de l'oest dels Estats Units i de Mèxic.

## Taxonomia

El gènere Rafinesquia només té dues espècies:
* Rafinesquia californica Nutt. (Califòrnia)
* Rafinesquia neomexicana A.Gray (Nou Mèxic)

## Referències

* Plants Database: Rafinesquia

## Enllaços externs

* Rafinesquia californica a Calflora
* Rafinesquia neomexicana a Calflora
# Quincieu

Quincieu és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 70 habitants.

## Demografia
### Població

El 2007 la població de fet de Quincieu era de 70 persones. Hi havia 36 famílies de les quals 12 eren unipersonals (12 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 31 eren l'habitatge principal de la família i 10 eren segones residències. 39 eren cases i 2 eren apartaments. Dels 31 habitatges principals, 24 estaven ocupats pels seus propietaris, 3 estaven llogats i ocupats pels llogaters i 4 estaven cedits a títol gratuït; 3 tenien tres cambres, 5 en tenien quatre i 23 en tenien cinc o més. 24 habitatges disposaven pel capbaix d'una plaça de pàrquing. A 15 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Quincieu el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 8 |
| 4 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 49 persones, 36 eren actives i 13 eren inactives. De les 36 persones actives 35 estaven ocupades (19 homes i 16 dones) i 1 aturada (1 dona i 1 dona). De les 13 persones inactives 7 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Quincieu hi havia 9 explotacions agrícoles que ocupaven un total de 276 hectàrees.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Quincieu a l'INSEE.
* Évolution et structure de la population Fitxa amb el detall de dades de Quincieu a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Radiogoniòmetre

Un radiogoniòmetre és un sistema electrònic capaç de determinar la direcció de procedència d'un senyal de ràdio.

## Principi de funcionament

El radiogoniòmetre es basa en una antena direccional que explora l'horitzó buscant un cert senyal. La radiogoniometria clàssica utilitza antenes de quadre, que venen a ser una o diverses espires en un pla, combinades amb sengles dipols, moltes vegades units mecànicament al quadre. La combinació d'un dipol i una antena de quadre produeix un diagrama de radiació en forma de cardioide (1+cos θ), que gira en girar el quadre sobre el seu eix vertical. Com el nul del cardioide és abrupte, mentre que el seu màxim és molt suau, l'antena es gira fins que el senyal incident desapareix. En aquest moment se sap que aquesta prové de la direcció cap a la qual apunta el nul de l'antena.

## Tipus
### Radiogoniòmetre de Bellini i Tossi

Evita la dificultat d'haver de girar l'antena. Per això utilitza dos quadres verticals disposats perpendicularment, connectats a sengles bobines, també perpendiculars. Dins d'elles hi ha una tercera bobina que es pot girar mitjançant un mecanisme mecànic. El seu gir equival al gir de l'antena.

### Radiogoniòmetre automàtic d'aviació (ADF)

Mou la bobina del radiogoniòmetre de Bellini i Tossi amb un servomotor. Combina el senyal d'aquesta bobina amb el dipol per obtenir el diagrama en cardioide giratori. Un detector controla el servomotor de manera que busca el mínim de senyal de forma automàtica.

### Radiogoniòmetre d'exploració azimutal ( All Azimut )

La bobina central del radiogoniòmetre de Bellini i Tossi gira amb velocitat constant. Això modula en doble banda lateral el senyal incident, estant la seva adreça d'incidència codificada en la fase. Un comparador de fase entre el senyal DBL detectat i la freqüència de gir de l'antena produeix la indicació de direcció.

### Radiogoniòmetre de Watson - Watt

Disposa tres canals idèntics: un per al dipol i els altres per dos quadres perpendiculars. Els canals produeixen un senyal detectat que s'aplica a un tub de raigs catòdics, de la següent manera: els canals de les bobines es connecten a les plaques de deflexió, una bobina a les horitzontals i l'altra a les verticals. Això produeix, davant d'un senyal incident, una traça a la pantalla del TRC orientada en la direcció d'incidència del senyal. El canal del dipol es connecta a l'eix Z, de manera que esborra mitjana traça, deixant només la part que apunta a l'emissor del senyal.

### Radiogoniòmetre Doppler

Es basa en una antena omnidireccional (un dipol, per exemple) que gira sobre una circumferència horitzontal. El senyal incident apareix modulada en freqüència per l'efecte Doppler. Com en el radiogoniòmetre de Watson - Watt, la direcció d'incidència apareix codificada en la fase del senyal modulat.

## Aplicacions

El radiogoniòmetre ha estat de gran utilitat en navegació tant marítima com aèria, permetent a les naus trobar l'adreça de certes emissores. De la mateixa manera, es pot localitzar el radiofar de naus accidentades.

## Vegeu també

* RDF
* Localització de direcció per alta freqüència
# Radiografia de tòrax

Una radiografia de tòrax és una radiografia de projecció del tòrax utilitzada per diagnosticar trastorns que l'afecten (ja sigui del seu contingut i, ocasionalment de les estructures properes). Les radiografies de tòrax són de les més habituals en medicina.

## Usos mèdics

Les afeccions comunament identificades per radiografia de tòrax són:
* Pneumònia
* Pneumotòrax
* Malaltia pulmonar intersticial
* Insuficiència cardíaca
* Cardiomegàlia
* Fractures
* Hèrnia hiatal

## Referències

* ↑ Esayag Y, Nikitin I, Bar-Ziv J, Cytter R, Hadas-Halpern I, Zalut T et al. «Diagnostic value of chest radiographs in bedridden patients suspected of having pneumonia.». Am J Med, 123, 1, 2010. DOI: 10.1016/j.amjmed.2009.09.012. PMID: 20102999.
* ↑ Bush, A; Gray, H; Denison, DM «Diagnosis of pulmonary hypertension from radiographic estimates of pulmonary arterial size». Thorax, 43, 2, 1988, pàg. 127-31. DOI: 10.1136/thx.43.2.127. PMC: 1020754. PMID: 3353884.
* ↑ Badgett RG, Mulrow CD, Otto PM, Ramírez G «How well can the chest radiograph diagnose left ventricular dysfunction?». J Gen Intern Med, 11, 10, 1996, pàg. 625-34. DOI: 10.1007/BF02599031. PMID: 8945695.